Emma Thompson

Emma Thompson (født 1959) er en britisk skuespiller og manusforfatter.

Liv og virke
 Bakgrunn 
Thompson studerte engelsk litteratur på Newnham College i Cambridge hvor hun var medlem av Cambridge Footlights komedieklubb. Ved universitetets dramaklubb møtte hun Hugh Laurie og Stephen Fry.

Emma Thompson er datter av den britiske skuespilleren Eric Thompson (fra The Magic Roundabout) og den skotske skuespilleren Phyllida Law. Hun har en søster, skuespilleren Sophie Thompson.

 Karriere 
Etter Cambridge ble hun kjent gjennom sin hovedrolle i BBC-dramaserien Fortunes of War, som var basert på Olivia Mannings romaner. Her spilte hun mot Kenneth Branagh, som hun senere giftet seg med. De giftet seg den 20. august 1989 og skilte seg i oktober 1995. De har spilt sammen i filmer som Dead Again, Henry V og Much Ado About Nothing. Thompson giftet seg igjen i 2003 med skuespilleren Greg Wise.

Thompson har hatt hovedroller i romantiske komedier, som for eksempel The Tall Guy, og mer seriøse filmer som Tilbake til Howard's End. Filmen er basert på E.M. Forsters roman og hun vant Oscar for beste kvinnelige hovedrolle for sin tolkning. Hun har spilt i Resten av dagen mot Anthony Hopkins og The Winter Guest av regissøren Alan Rickman). 

Hennes karriere ble toppet med Oscar i 1996 for filmatiseringen av Jane Austens Fornuft og følelser, hvor hun spilte hovedrollen som Elinor Dashwood. 

Thompson spilte Rakel Rummelfiold i Harry Potter og fangen fra Azkaban (2004), hvor hun fulgte i fotsporene til sin eksmann Branagh, som spilte Gyldeprinz Gulmedal i den foregående Harry Potter-filmen.

Hun spilte også Cecilia i Imagining Argentina (2003), med Antonio Banderas som medskuespiller.

I oktober 2005 ble filmen Nanny McPhee utgitt. Thompson spilte hovedrollen og hadde skrevet manuset, og hadde arbeidet med prosjektet i over ni år. Hennes mor hadde også en rolle i filmen.

I 2018 ble hun utnevnt til kommandørdame av Order of the British Empire (DBE).Birthday Honours 2018: notes on the higher awards, gov.uk. Hun ble dermed opphøyet i ridderstanden og fikk rett til å føre tiltaleformen dame foran sitt navn.

 Utvalgt filmografi 
 2019 Men in Black: International som Agent O.
 2018 Johnny English Strikes Again som britisk statsminister
 2017 The Meyerowitz Stories, Maureen
 2017 Skjønnheten og udyret, Fru Potts
 2016 Alone in Berlin Anna Quangel
 2013 Beautiful Creatures
 2013 Saving Mr. Banks som P.L. Travers
 2012 Men in Black 3, Agent O
 2011 Harry Potter og dødstalismanene – del 2, Rakel Rummlfiold
 2010 Nanny McPhee and the Big Bang, Nanny McPhee
 2009 The Boat that Rocked, Charlotte
 2009 An Education, Headmistress
 2008 Last Chance Harvey, Kate Walker
 2008 Brideshead Revisited, Lady Marchmain
 2007 I Am Legend, Dr. Alice Krippin
 2007 Harry Potter og Føniksordenen, Rakel Rummelfiold
 2006 Stranger Than Fiction, Karen Eiffel
 2005 Nanny McPhee, McPhee
 2004 Harry Potter og fangen fra Azkaban (orig. Harry Potter and the Prisoner of Azkaban), Rakel Rummelfiold
 2003 Angels in America, Sykepleier Emily/Hjemløs kvinne/The A
 2003 Imagining Argentina, Cecilia
 2003 Love Actually, Karen
 2002 Sjørøverplaneten (orig. Treasure Planet), Captain Amelia
 2001 Wit, Vivian Bearing
 2000 Maybe Baby, Druscilla
 1998 Judas Kiss, Agent Sadie Hawkins
 1998 Presidentkandidaten (orig. Primary Colors), Susan Stanton
 1997 Hjelp, vi er på sykehus! (Hospital!), Elephant woman
 1997 Vintergjesten (orig. The Winter Guest), Frances
 1995 Carrington, Dora Carrington
 1995 Fornuft og følelser (orig. Sense and Sensibility), Elinor Dashwood [Vant Oscar for beste filmatisering. Nominert til Oscar for beste kvinnelige hovedrolle, Den Britiske filmpris]
 1994 Den blå gutten (orig. The Blue Boy)
 1994 Junior, Dr. Diana Reddin
 1993 I fars navn (orig. In The Name of the Father), Gareth Pierce [Oscarnominasjon]
 1993 Resten av dagen (orig. The Remains of the Day), [Oscarnominasjon, Den Britiske filmpris]
 1993 Stor ståhei for ingenting (orig. Much Ado About Nothing), [Den Britiske filmpris]
 1992 Peters venner (orig. Peter's Friends), Maggie
 1992 Tilbake til Howard's End (orig. Howards End) [Oscar, Golden Globe, Den Britiske filmpris]
 1991 Mordet fra fortiden (orig. Dead Again)
 1990 Sand & Chopin (orig. Impromptu) 
 1989 Henrik V (orig. Henry V) 
 1989 Tall Guy (orig. The Tall Guy)
 1987 Fortunes of War

 Referanser 

 Eksterne lenker 





Kategori:Engelske skuespillere
Kategori:Engelske manusforfattere
Kategori:Oscar-vinnere (hovedrolle)
Kategori:Oscar-vinnere (filmatisering)
Kategori:BAFTA-vinnere
Kategori:Emmy-vinnere
Kategori:Hollywood Walk of Fame
Kategori:Order of the British Empire (KBE/DBE)
Kategori:Personer fra London